open-index/open-wikipedia-markdown huggingface dataset:
Սֆաքս

thumb|right|Հանրապետության հրապարակը և քաղաքապետարանը, մայիս, 2005 թվական
**Սֆաքս** (), քաղաք Թունիսի արևելյան մասում, Միջերկրական ծովի ափին։ Գտնվում է մայրաքաղաք Թունիսից 270 կիլոմետր հարավ-արևելք։ Քաղաքը հիմնադրվել է 849 թվականին հռոմեական Տապարուրա քաղաքի ավերակների վրա։ Մեծությամբ երկրորդ քաղաքն է Թունիսից հետո։ Համարվում է Սֆաքսի պրովինցիայի վարչական կենտրոնը։ Սֆաքսին հաճախ անվանում են նաև «երկրի հարավային մայրաքաղաք»։ Խոշոր նավահանգիստ է Միջերկրական ծովում՝ Գաբեսի ծոցի ափին։ 2005 թվականի տվյալներով քաղաքի բնակչությունը կազմել է 340 000 մարդ։ Ֆոսֆատի մշակման խոշոր կենտրոն է։ 
## Կրթություն
Սֆաքսում գործում են բարձրագույն մի շարք ուսումնական հաստատություններ
* ENIS (École Nationale d’Ingénieurs de Sfax — Սֆաքսի ինժեներների ազգային դպրոց)
* ESCS (École Supérieure de Commerce de Sfax — Սֆաքսի կոմերցիոն ազգային դպրոց)
* Faculté de Médecine de Sfax — Սֆաքսի բժշկական ֆակուլտետ

## Տեսարժան վայրեր
* Հեդի Շաքերի հրապարակ- քաղաքի կենտրոնական հրապարակ
* Հաբիբա Բուրղիբի փողոց
* Ծեր երկու կանանց մզկիթ (Ջեմի էլ Ազուզեյն) — 9-րդ դարի կառույց
* Ծովի տիրակալի մզկիթ (Սիդ էլ Բահրի)
* Դար Ջելուլի պալատ — XVIII դարիկառույց, Ազգային արվեստների և ավանդույթների թանգարան
* Բաբ էդ Դիվան դարպասներ (Դիվանի (խորհրդի) դարպասներ) — XIV դարի կառույց

## Քույր քաղաքներ
*  Դակար, Սենեգալ (1965)
*  Մարբուրգ, Գերմանիա (1971)
*  Կասաբլանկա, Մարոկկո (1981)
*  Սաֆի, Մարոկկո (1982)
*  Օրան, Ալժիր (1989)
*  Մախաչկալա, Ռուսաստան (1990)
*  Գրենոբլ, Ֆրանսիա (1998)

Կատեգորիա:Թունիսի քաղաքներ
Էրթուղրուլ

**Էրթուղրուլ** (أرطغرل, ; ), թյուրք (օղուզական կայա ցեղի ներկայացուցիչ) առաջնորդ, Օսմանյան կայսրության հիմնադիր Օսման I-ի հայրը։ Կառավարել է 1227 թվականից օսմանական էմիրաթը, որի վարչական կենտրոնը եղել է Սյոգյութ քաղաքը։ Վերջինս գտնվում է Բիլեջիքի մարզում։
## Կենսագրություն
[thumb|200px|Էրթուղրուլի [թյուրբեն (գերեզմանը) Սյոգյութում]] 
Էրթուղրուլը եղել է Սուլեյման Շահի որդին։ Երբ մահացավ Էրթուղրուլի հայրը (խեղդվել է Եփրատ գետում), Էրթուղրուլը իր ձեռքն է վերցնում թյուրք- օղուզական կայա ցեղի ղեկավարումը։ Սելջուկյան սուլթան Քեյղուբադ Ա-ն նրան կալվածքներ է նվիրատվել Անկարայի շրջակայքում։

Էրթուղրուլի կառավարման օրոք սկսվել է կայա ցեղի հզորացումը։

Էրթուղրուլի մահվանից հետո, իշխանությունը անցել է նրա որդուն՝ Օսման I-ին, ով Օսմանյան կայսրության հիմնադիրն է։ Վերջինս 1299 թվականին հիմնադրել է Օսմանյան կայսրությունը։

Օսման I-ը հատուկ թյուրբե է կառուցել իր հոր Էրթուղրուլի համար։

## Մշակույթ

### Կինո
Թուրքական TRT 1 հեռուստաընկերությունը ցուցադրում է Էրթուղրուլ:Վերածնունդ հեռուստասերիալը, որը բաղկացած է 70 սերիայից և ցուցադրվում է մինչ օրս։ Հեռուստասերիալը բավականին հայտնի է ոչ միայն Թուրքիայում, այլև նրա սահմաններից դուրս։ Այն ցուցադրում է աշխարհի 54 երկրներում։ Շաբաթվա ռեյտինգային աղյուսակներում հեռուստասերիալը դիտողականությամբ զբաղեցնում է երրորդ հորիզոնականը։

## Հիշատակում
Էրթուղրուլի պատվին է անվանված Օսմանյան կայսրության խոշոր հածանավերից մեկը, ինչպես նաև Աշխաբադի Էրթողրուլգազը մզկիթը։

## Ծանոթագրություններ

## Գրականություն
* Монархи. Мусульманский Восток VII-XV

Կատեգորիա:Օսմանյան արքայատոհմ
Կատեգորիա:Օսմանյան կայսրության անձինք
Կատեգորիա:Թուրքիայի պատմություն
Կատեգորիա:Թյուրք կառավարիչներ
Կատեգորիա:Օսմանյան կայսրության պատմություն
Համաշխարհային ֆեդերալիստական միություն

**Համաշխարհային ֆեդերալիստական միություն**, **ՀՖՄ** (), ուժեղացված և ժողովրդավարական, սուբսիդիարության, համերաշխության և ժողովրդավարության սկզբունքով կառուցած համաշխարհային դաշնային համակարգի հիմնադրման գաղափարը կիսող համաշխարհային քաղաքացիության շարժում։ Համաշխարհային դաշնության հայտնի կողմնակիցներ էին Ալբերտ Այնշտայնը, Մահաթմա Գանդին, Մարտին Լյութեր Քինգը, Ռոսիկա Շվիմմերը, Գարի Դևիսը, Էմերի Ռիվսը և Լոլա Մավերիք Լոյդը։ Համաշխարհային ֆեդերալիստական միություն կազմակերպությունը հիմնադրվել է 1947 թվականին նրանց կողմից, ով անհանգստացած էր այն փաստով, որ նորաստեղծ ՄԱԿ-ի կառուցվածքը շատ է նման Ազգերի լիգայի կառուցվածքին, որին չհաջողվեց չեղարկել Երկրորդ համաշխարհային պատերազմը, լինելով հարկավոր չափից շատ ազատություն ունեցող անկախ պետությունների միություն։

Համաշխարհային ֆեդերալիստական միության միջազգային քարտուղարությունը տեղակայված է Նյու Յորքում՝ ՄԱԿ-ի գլխավոր գրասենյակի դիմաց, ունենալով բազմաթիվ անդամակից և ասոցիացված կազմակերպություններ աշխարհով մեկ։ ՀՖՄ-ը հատուկ խորհրդակցական ձայն ունի ՄԱԿ-ի տնտեսական և սոցիալական հանձնաժողովում () 1970 թվականից հետո, լինելով փոխկապակցված ՄԱԿ-ի հասարակական ինֆորմացիայի վարչությանը, ինչպես նաև լինելով Ոչ կառավարական կազմակերպությունների կոնֆերանս (): Այժմ Համաշխարհային ֆեդերալիստական միությունը ունի 30.000-50.000 կողմնակից։

## Անդամ կազմակերպություններ
1983 թվականին Համաշխարհային ֆեդերալիստական միության կողմից հիմնադրված Համաշխարհային քաղաքականության ինստիտուտը կազմված է տվյալ երկրներում անհատ աջակիցների կողմից կազմակերպված ինքնավար պետական և տարածաշրջանային կազմակերպություններից։ 

Համաշխարհային ֆեդերալիստական միությունը ունի անդամ կազմակերպությունները և ասոցիացված կազմակերպություններ ամբողջ աշխարհով, այդ թվում նաև՝ Համաշխարհային լուծումների համար քաղաքացիներ, Եվրոպայի ֆեդերալիստների միություն, Համաշխարհային ֆեդերալիստական միություն-Կանադա, Ունիվերսալ կուսակցություն, Ճապոնիայի Համաշխարհային ֆեդերալիստական միություն։ Մյուսներն ընդգրկում են նաև Democratic World Federalists, One World Trust, Ժողովրդավարական ՄԱԿ-ը հանձնաժողովո, Ուգանդայի համաշխարհային ֆեդերալիստներ կազմակերպությունները։ ՀՀամաշխարհային ֆեդերալիստական միությունը որպես վերադաս կազմակերպություն ընդգրկում է նաև Միջազգային քրեական դատարանի կոալիցիան և Պաշտպանության պատասխանատվության միջազգային կոալիցիան։

## Ծանոթագրություններ

## Արտաքին հղումներ
*World Federalist Movement-Institute for Global Policy
*Union of European Federalists 
*The Federalist Debate
*Reform the UN 
*Responsibility to Protect&nbsp;– Engaging Civil Society (R2PCS) 
*Campaign for World Government. Records of the New York Office, 1917-1972 Manuscripts and Archives, New York Public Library.
*Campaign for World Government. Records of the Chicago Office, 1937-2000 Manuscripts and Archives, New York Public Library.

Կատեգորիա:1947 թվականին Նյու Յորքում հիմնադրված
Կատեգորիա:1947 թվականին հիմնադրված կազմակերպություններ
Կատեգորիա:ԱՄՆ-ում տեղակայված միջազգային կազմակերպություններ
Կատեգորիա:Համաշխարհային կառավարություն
Կատեգորիա:Համաշխարհային ֆեդերալիստական միության անդամ կազմակերպություններ
Կատեգորիա:Նյու Յորքում տեղակայված կազմակերպություններ
Կատեգորիա:Ոչ կառավարական միջազգային կազմակերպություններ
Ռոբերտ Սքոթ

**Ռոբերտ Ֆոլքոն Սքոթ** (, ), Մեծ Բրիտանիայի ռազմածովային թագավորական տորմիղի կապիտան, բևեռային հետախույզ, Հարավային բևեռի առաջին հայտնագործողներից մեկը, ղեկավարել է երկու արշավախումբ դեպի Անտարկտիդա՝ «Դիսքավերի» (1901—1904) և «Տեռա Նովա» (1912—1913)։

Երկրորդ արշավախմբի ժամանակ Սքոթը արշավի ևս չորս մասնակիցների հետ հասավ Հարավային բևեռ 1912 թվականի հունվարի 17-ին, սակայն պարզեց, որ իրենց մի քանի օրով գերազանցել է նորվեգացի հետախույզ Ռուալ Ամունդսենը։ Ռոբերտ Սքոթը և նրա ընկերները մահացան հետադարձ ճանապարհին ցրտից, սովից և ֆիզիկական հյուծումից։

Մինչ «Դիսքավերիի» գլխավոր նշանակվելը Սքոթը եղել է վիկտորիանական Անգլիայի խաղաղ պայմանների սովորական ծովային սպա, երբ ծառայության մեջ առաջխաղացման հնարավորությունները խիստ սահմանափակ էին, և փառքի ձգտող սպաները աչքի ըկնելու ցանկացած միջոց էին փնտրում։ Դառնալով արշավախմբի ղեկավար՝ Սքոթը հնարավորություն ստացավ բացառիկ գործունեություն ծավալել, թեպետ բևեռային հետախուզության հանդեպ առանձանահատուկ կիրք չէր տածում։ Կատարելով այդ քայլը՝ նա անքակտելիորեն կապեց իր անունը Անտարկտիդայի հետ, որին անդավաճան կերպով հավատարիմ մնաց իր կյանքի հետագա տասներկու տարիների ընթացքում։

Սքոթը մահից հետո դարձավ Բրիտանիայի ազգային հերոս։ Այդ կարգավիճակը պահպանվեց ավելի քան հիսուն տարի և հավաստվում էր ամբողջ երկրում առկա բազմաթիվ հուշարձաններով։ 20-րդ դարի վերջին քսանամյակում «Տեռա Նովա» արշավախմբի պատմությունը ենթարկվեց որոշ գերագնահատման, հետազոտողների ուշադրությունը կենտրոնանում էր աղետալի վերջաբանի պատճառների վրա, որով ընդհատվել էր Սքոթի և նրա ընկերների կյանքը։ Հասարակության աչքին նա անսասանելի հերոսից վերածվեց բազմաթիվ վիճելի հարցերի առարկայի, որի արդյունքում բարձրացվեցին սուր հարցեր նրա անձնական որակների և իրավասությունների վերաբերյալ։ Այժմ ժամանակակից հետազոտողները Սքոթի կերպարը ամբողջովին դրական են գնահատում՝ ընդգծելով նրա առնականությունը և տոկունությունը՝ ընդունելով թերացումները, սակայն վերագրելով արշավախմբի վերջաբանը առաջին հերթին հանգամանքների անհաջող զուգադիպմանը, մասնավորապես՝ ոչ բարեհաճ եղանակային պայմաններին։

## Ծանոթագրություններ

Կատեգորիա:Անգլիացի բևեռախույզներ
Կատեգորիա:Անգլիացի ճանապարհորդներ
Կատեգորիա:Միչիգանի համալսարանի շրջանավարտներ
Կատեգորիա:Վիկտորյական դարաշրջանի անձինք
Կատեգորիա:Սովից մահացածներ
Նուրի Բիլգե Ջեյլան

**Նուրի Բիլգե Ջեյլան** (, ), թուրք կինոռեժիսոր, կինոօպերատոր և ֆոտոնկարիչ։ Կաննի կինոփառատոնի բազմակի դափնեկիր։ 2011 թվականին դարձել է Ոսկե ծիրան կինոփառատոնի դափնեկիր։

## Կենսագրություն
Նուրի Բելգե Ջեյլանը ծնվել է 1959 թվականի հունվարի 26-ին Ստամբուլի Բաքըրքյոյ թաղամասում՝ ագրոինժեներ Մ. Էմին Ջեյլանի ընտանիքում։ Մանկությունը անց է կացրել հոր հայրենի Ենիջե բնակավայրում, որը գտնվում է Թուրքիայի հյուսիսարևմտյան մասում։

Ավարտել է Ստամբուլի Բոսֆորի համալսարանի էլեկտրոտեխնիկայի բաժինը, այնուհետև սովորել է կինոարվեստ Միմար Սինանի անվան գեղարվեստի համալսարանում։ Զբաղվել է լուսանկարչությամբ, նկարահանել մի քանի կարճամետրաժ ֆիլմեր։

Կաննի կինոփառատոնի բազմակի դափնեկիր է։

2002 թվականին նա «Օտարումը» ֆիլմը ստացել է Կաննի կինոփառատոնի գրան պրի մրցանակ, ինչպես նաև մրցանակ տղամարդու լավագույն դերի համար։ Ջեյլանի հաջորդ ֆիլմը՝ «Տարվա եղանակները», որտեղ նկարահանվել է նաև Ջեյլանը իր կնոջ հետ, արժանացել է FIPRESCI մրցանակի։

2008 թվականին Նուրի Բիլգե Ջեյլանը Կաննում ստացել է լավագույն ռեժիսոր մրցանակը «Երեք կապիկներ» ֆիլմի համար, իսկ 2011 թվականին ստացել է իր երկրորդ գրան պրին Կաննում «Մի անգամ Անատոլիայում» ֆիլմի համար։

## Ֆիլմագրություն
* 1995 — Կոկոն / *Koza* (կարճամետրաժ)
* 1997 — Ավան / *Kasaba*
* 1999 — Մայիսյան ամպեր / *Mayis sikintisi* (արժանացել է կինոմրցանակների Անկարայում, Անժեյում, Բերգամոյում, Բուենոս Այրեսում, Ստամբուլում, Սինգապուրում)
* 2002 — Օտարում / *Uzak* (կինոմրցանակի է արժանացել Կաննի կինոփառատոնում)
* 2006 — Տարվա եղանակներ / *İklimler*
* 2008 — Երեք կապիկներ / *Üç Maymun*
* 2010 — Մի անգամ Անատոլիայում / *Bir Zamanlar Andolu’da* (գրան պրի Կաննի կինոփառատոնում)
* 2014 — Ձմեռային քուն / *Kış Uykusu*
## Ծանոթագրություններ

## Արտաքին հղումներ
* 
* Официальный сайт, включает фотографии
* Интервью с Нури Бильге Джейланом в журнале «Сеанс» 
* Интервью с Нури Бильге Джейланов в журнале «Искусство кино»
* Фотогеничность внутренних состояний 

Կատեգորիա:Թուրք ռեժիսորներ
Կատեգորիա:Անձինք:Ստամբուլ
Կատեգորիա:Թուրք կինոդերասաններ
Կատեգորիա:Չերքեզական ծագմամբ թուրքեր
Կատեգորիա:Թուրք գրողներ
Կատեգորիա:Թուրք լուսանկարիչներ
Կատեգորիա:Արտիստներ Ստամբուլից
Կատեգորիա:Թուրք կինոռեժիսորներ
Մարտ ստվերի հետ 3D։ Վերջին ռաունդ

**«Մարտ ստվերի հետ 3»** (), ռուսական ֆիլմ, նկարահանված ռեժիսոր Ալեքսեյ Սիդորովի կողմից, համարվում է «Մարտ ստվերի հետ» (2005) և «Մարտ ստվերի հետ 2։ Ռևանշ» ֆիլմերի շարունակությունը, որի պրեմիերան տեղի է ունեցել 2011 թվականի նոյեմբերի 17-ին 3D ֆորմատով։

## Սյուժե
Չորս տարվա բռնցամարտիկ-չեմպիոն Արտյոմ Կոլչինը հասել է բոլոր բարձունքների և դարձել ազգային հերոս։ Նա այլևս չի ցանկանում ռինգ դուրս գալ և նախընտրում է առավել զբաղվել մարզչական աշխատանքով և բուռն աշխարհիկ կյանքով, անընդհատ երևալով հեռուստատեսությունում։ Տանը նրան առավոտվանից սպասում էին իր աղջիկը՝ Պոլինան և իր կինը՝ Վիկան, ով այլևս չի ճանաչում նախկին Արտյոմին, ում նա սիրել էր։

Կոլչինի արտաքին բարեկեցությունը ավարտվում է, երբ մարտի ժամանակ քիչ էր մնում ֆիլիպինացի հայտնի բռնցքամարտիկ Անտոնիո Կուերտեն սպաներ իր խնամակալ Օլեգին։ Արտյոմը պարզում է, որ նա օգտագործում է անթույլատրելի դեղամիջոցներ։ Ապացուցելու համար նա ստիպված է լինում գնալ Հոնկոնգ, որտեղ նրան սպասում էր իր հին ծանոթ Վագիտ Վալիևը. նա իմանում է Կուերտեի մասին այն, ինչը որ չգիտի մեկ հոգուց ավել մարդ։ Վալիևը բջջային հեռախոսը ուղարկում է Արտյոմին, որով զանգում և հրավիրում են իր մոտ հյուր։ Բայց Հոնկոնգ գալով Արտյոմին ձերբակալում են թմրամիջոցների առք ու վաճառքով զբաղվելու կասկածանքով, իսկ այնուհետև փորձում են սպանել։

Հաջողությամբ ողջ մնալով և ազատվելով ոստիկանության ու մաֆիայի հետապնդությունից, Արտյոմը հանդիպում է Վագիտի հետ։ Պարզվում է, որ Կուերտեն գենետիկական ձևափոխության ենթարկված մարդ է, ինժեներների հրաշքագործության և գաղտնի տրիադ լաբորատորիայի, որը ղեկավարում է առեղծվածային Լի Հոն, էքսպերիմենտների արդյունք է։ Ապացույց ստանալու համար գլխավոր հերոսը Վագիտի և իր ընկեր Սունի հետ միասին մեկնում են ջունգլի։ Նրան հաջողվում է գտնել լաբորատորիան և զրուցել նրա ղեկավարի` պրոֆեսոր Բաստիանի հետ։

Ջունգլիներում թափառելուց հետո Արտյոմը ընկնում է ոստիկանության ձեռքը, որտեղից նրան դուրս է բերում փոխգնդապետ Նեչաևը, ով եկել էր Հոնկոնգ թմրամիջոցների վաճառքի գործը բացահայտելու շրջանականերում։ Որպեսզի հաղթի թշնամիներին, Արտյոմը ստիպված է լինում վերադառնալ տուն, իսկ այնուհետև կրկին դուրս գալ ռինգ։

## Դերերում

## Նկարահանումներ
Քաղաքական նկարահանումները հիմնականում անցկացվել են Մոսվայում, իսկ ջունգլիի տեսարանները հիմնականում նկարահանվել են Թայլանդում։

## Լրացուցիչ փաստեր
* Օդանավակայանի տեսարանում, որտեղ Կոլչինը ցույց է տալիս իր անձնագիրը, երևում է իր իսկական ծնդդյան օրը․ 1980 թվականի օգոստոսի 4։
* Հայտնի հիփ-հոփ կատարող Ջիգանը, քիքբոքսինգ սպորտի վարպետ է, էպիզոդային դերով հայտնվում է ֆիլմում։

## Ծանոթագրություններ

## Արտաքին հղումներ

* Պաշտոնական թրիլեր
* Մարտ ստվերի հետ 3 Filmz.ru կայքում

Կատեգորիա:2000-ականների դրամա ֆիլմեր
Կատեգորիա:2010-ականների ռուսերեն ֆիլմեր
Կատեգորիա:2011 ֆիլմեր
Կատեգորիա:Մոսկվայում նկարահանված ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական մարտաֆիլմեր
Կատեգորիա:Ռուսական ֆիլմեր
«Ի՞նչ կոչել այս սերը» հեռուստասերիալի սերիաների ցանկ

Ստորև ներկայացված է հնդկական Star Plus հեռուստաալիքով հեռարձակվող «Ի՞նչ կոչել այս սերը» հեռուստասերիալի (, ) սերիաների ցանկը։

## Ակնարկ
Սերիալը հեռարձակվում էր 2011 թվականի հունիսի 6-ից 2012 թվականի նոյեմբերի 30-ը, ընդ որում երեք տարի անց՝ 2015 թվականի նոյեմբերի 24-ին, սերիալն ութ եզրափակիչ սերիաներով վերադարձավ «Hotstar» հեռուստաալիք։ Համացանցային սերիաները դուրս եկան «Hotstar Originals» ապրանքանիշի ներքո, որպես պրոդյուսեր հանդես եկավ «Entertainment Mafia»-ն։

## Ծանոթագրություններ

Կատեգորիա:Հեռուստասերիալներ
Վեներա Անադիոմենա (նկար, Տիցիան)

**«Վեներա Անադիոմենա»**, կամ «Աֆրոդիդե Անադիոմենա» (), Վերածննդի Իտալիայի 16-րդ դարի վենետիկյան դպրոցի վաղ շրջանի ներկայացուցիչ, իտալական բարձր վերածննդի գլխավոր ներկայացուցիչներից մեկը հանդիսացող Տիցիանի նկարներից։ Կտավը հեղինակը վրձնել է մոտավորապես 1520-ական թվականներին։ Յուղաներկով կտավի չափերն են 75,8 × 57,6 սմ։ Այսօր «Վեներա Անադիոմենա» ստեղծագործությունը պահպանվում և ցուցադրվում է Շոտլանդիայի ազգային պատկերասրահում (Միացյալ Թագավորություն)։
Ըստ հին հույն նշանավոր գրող Հեսիոդոսի, Աֆրոդիտեն (կամ Վեներան) ծնվել են ծովային փրփուրներից հոլանի վիճակում։ Նա դեպի ափ է հասել խեցու օգնությամբ։ Ահա այս սյուժեն է կտավին հանձնել Տիցիանը։

## Պատմություն
«Վեներա Անադիոմենա» ստեղծագործությունը պատկանել է Շվեդիայի թագուհի Քրիսթինային։ Ավելի ուշ կտավը տեղ գտավ ռեգենտ Ֆիլիպ II-ի՝ Օռլեանի հերցոգ և Լյուդովիկոս XIV զարմիկի հայտնի հավաքածուի մեջ։ Ֆրանսիական հեղափոխությունից հետո, 1791 թվականին, նկարը վաճառվում է բրյուսելցի բանկիր, Օռլեանի հերցոգ Ֆիլիպ Էգալիտեին. դա տեղի ունեցավ երկու տարի առաջ վերջինիս մահապատժից։ Հերցոգի ողբերգական մահից հետո «Վեներա Անադիոմենա» ստեղծագործությունը տեղափոխվում Միացյալ Թագավորության մայրաքաղաք Լոնդոն։ Այստեղ նկարը գնում է երեք արիստոկրատների սինդիկատի կողմից, որի գլխավորը Ֆրենսիս Էգերթոնն էր։

20-րդ դարի սկզբին նկարը ժառանգությամբ հասել էր Սազերլենդի վեցերորդ հերցոգին։ 1945 թվականից հավաքածուն, որն ընդգրկում էր թվով 26 կտավներ, (որոնցից 16-ը Օռլեանի հավաքածուից), ստացավ «Սազերլենդի փոխառություն» անվանումը։ Այս հավաքածուն, որի մեջ էր նաև «Վեներա Անադիոմենա» ստեղծագործությունը, 1945 թվականից վարձակալության նպատակով փոխանցվեց Էդինբուրգում գտնվող Շոտլանդիայի ազգային պատկերասրահին։

2000 թվականին «Սազերլենդի հավաքածուն» որպես ժառանգություն անցավ Ֆրենսիս Էգերթոնին՝ Սազերլենդի 7-րդ հերցոգին։ Երեք տարի անց՝ 2003 թվականին վերջինս «Վեներա Անադիոմենա» ստեղծագործությունը վաճառում է Շոտլանդիայի ազգային պատկերասրահին 11 միլիոն ֆունտ ստերլինգով։

Ցայսօր էլ «Վեներա Անադիոմենա» ստեղծագործությունը պահպանվում և ցուցադրվում է այդտեղ։

## Տես նաև
* Վեներայի ծնունդը (նկար)

## Ծանոթագրություններ

## Գրականություն
* Francesco Valcanover, *L'opera completa di Tiziano*, Rizzoli, Milano 1969.
* Marion Kaminski, *Tiziano*, Könemann, Colonia 2000. ISBN 3-8290-4553-0

## Արտաքին հղումներ
* Kirsty Scott, Edinburgh gallery buys Titian’s 'sexy lady', Thursday February 27, 2003, Guardian
*[National Galleries object page](http://www.nationalgalleries.org/collection/artists-a-z/T/11008/artist_name/Titian%20(Tiziano%20Vecellio)/record_id/2572) 

Կատեգորիա:1520 նկարներ
Կատեգորիա:Տիցիանի նկարներ
Կատեգորիա:Վերածննդի կերպարվեստ
Կատեգորիա:Շոտլանդիայի ազգային պատկերասրահի նկարներ
Կատեգորիա:Իտալիայի արվեստ
Կատեգորիա:Մերկ կանանց պատկերով նկարներ
Կատեգորիա:Աֆրոդիտեն կամ Վեներան գեղանկարչության մեջ
Սեդա Սիմոնյան

**Սեդա Արշավիրի Սիմոնյան** (), հայ սնկաբան։ Կենսաբանական գիտությունների դոկտոր (1976):

## Կենսագրություն
Սեդա Սիմոնյանը ծնվել է Լենինգրադում, Դարիա Նիկոլաևնա Տատերևնիկովա-Բաբայանի և բուսաախտաբան Արշավիր Բաբայանի ընտանիքում։ 1946 թվականին միջնակարգ դպրոցն ավարտել է Երևանում։ 1951 թվականին ավարտել է Երևանի պետական համալսարանի կենսաբանության ֆակուլտետը։ 1959 թվականից աշխատել է ՀԽՍՀ ԳԱ Բուսաբանության ինստիտուտում, 1982-1989 թվականներին եղել է սնկաբանների խմբի ղեկավար, 1989-1991 թվականներին` ավագ մասնագետ, 1966-1969 թվականներին, միաժամանակ` ՀԽՍՀ ԳԱ կենսաբանական բաժանմունքի բյուրոյի գիտական քարտուղար։ 1991 թվականին առողջական խնդիրներից ելնելով` անցել է թոշակի, սակայն շարունակել է գիտական համագործակցությունը գործընկերների հետ։

Առաջինն է բացահայտել մանրադիտակային սնկերի ֆիտոցենոտիկ նշանակությունը։ Մշակել է Zeveillula ցեղի նոր համակարգ և նկարագրել նոր տեսակներ։ Միկոֆլորիստիկ հետազոտությունների արդյունքները բույսերի հիվանդությունների կանխարգելման և բույսերի պաշտպանության մի շարք խնդիրների լուծման հնարավորություն են տվել։

## Երկեր
* Микофлора Армении, Ереван: Изд-во АН Армении, 1994 . 384 с.
* Микофлора ботанических садов и дендропарков Армянской ССР. Ереван: Изд-во АН АрмССР , 1981 . 234 с.
* Мучнистросяные гибы Армении (порядок Erysiphales), Ереван, 1994 (Микофлора Армении, т. 7).

## Գրականություն
* Հայկական համառոտ հանրագիտարան, 2003։ հ.4:

## Ծանոթագրություններ

Կատեգորիա:ԵՊՀ կենսաբանական ֆակուլտետի շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ սնկաբաններ
Թայիս (օպերա)

**Թայիս** (), ֆրանսիացի կոմպոզիտոր Ժյուլ Մասնեի քնարերգական օպերա երեք գործողությամբ։ Ֆրանսերեն լիբրետոյի հեղինակ՝ Լուի Գալե ըստ ֆրանսիացի գրող Անատոլ Ֆրանսի համանուն վեպի (1890)։ Լիբրետոյի և Անատոլ Ֆրանսի վեպի հիմքում ընկած է քրիստոնյա սուրբ Թայիս Եգիպտացու առասպելական վարքը։

Օպերայի առաջնախաղը տեղի է ունեցել 1894 թ. մարտի 16-ին Փարիզի Օպերա Գարնիե թատրոնում։ Գլխավոր դերերգը կատարել է ամերիկացի երգչուհի Սիբիլ Սանդերսոնը։

Օպերայի առավել հայտնի դրվագն է երկրորդ գործողության նախերգանքը (ինտերմեցցոն) (այսպես կոչված «մեդիտացիան» կամ «մտորումները») ջութակի և նվագախմբի համար։ Այդ հատվածը հաճախ կատարվում է առանձին՝ սիմֆոնիկ համերգների ընթացքում։

Կատեգորիա:Մասնեի օպերաներ
Կատեգորիա:Ֆրանսերեն օպերաներ
Կատեգորիա:1894 բեմադրվածներ
Երդիկ (ճարտարապետություն)

[200px|մինի|Երդիկ [Սարդարապատի հերոսամարտի հուշահամալիրի ազգագրական թանգարանի առաստաղին]]
**Երդիկ**, հայկական ճարտարապետության մեջ տան կտուրին թողած բացվածք, որ ծառայում է իբրև բնական լույսի թափանցման միջոց և օդանցք։ Հայկական ավանդական կացարանի գլխատունը լուսավորվել է երդիկի միջոցով։

Երդիկի ձևն ու չափերը կախված են եղել շինության գործառական նշանակությունից։ Տներում այն սովորաբար քառակուսի է եղել` 0,5х0,5 մ, երբեմն 0,7х0,7 մ չափերով, հազարաշենում երբեմն եղել է ութանկյուն։ Գոմի օդայում (գոմատուն)երդիկը հիմնականում եղել է ուղղանկյուն` 0,5-2,2 մ երկարությամբ և 0,2-0,35 մ լայնությամբ։ Բոլոր շինություններում, կախված նշանակությունից, տեղադրվել են մեկ կամ մի քանի երդիկներ ծածկի տարբեր հատվածներում։ Վերևից երդիկի փայտե շրջանակին տեղադրել են բացվածքով քարե քառակուսի կամ ամրացրել են կոտրած տակով կուժ։ Գեղարքունիքում, երբեմն նաև Շիրակում, երդիկի շրջանակի գերաններին կիսաշրջանաձև փորվածքներ են արվել, որպեսզի լույսն ավելի լավ թափանցի։

Երդիկը փակվել է տարբեր կերպ։ Շատ տեղերում երդիկի ուղղանկյունաձև բացվածքում գողություններից զերծ մնալու նպատակով մետաղական խաչաձև ձողեր են տեղադրել։ Գիշերը այն փակել են ճիմի ծածկոցով, քարե սալիկով, փայտե վահանով, ուշ շրջանում` փայտե շրջանակով ապակիով։ Մարդկանց կեցության համար նախատեսված շինություններում երբեմն երդիկին հատուկ հարմարանք են ավելացրել, ինչի շնորհիվ հնարավոր է եղել այն փակել ներսից` առանց տան կտուրը բարձրանալու։

## Ծանոթագրություններ

Կատեգորիա:Ճարտարապետական տարրեր
Կատեգորիա:Հայկական ճարտարապետություն
Այնքան երիտասարդ 2․ Երբեք չգնա՛ս

***Այնքան երիտասարդ 2․ Երբեք չգնա՛ս*** (չին․՝ 致青春2), ավելի հայտնի է որպես՝ *Երբեք չգնա՛ս*, չինական ռոմանտիկ դրամատիկական ֆիլմ, նկարահանված 2016 թվականին, Շիու Յիվույի վեպի հիման վրա։ Ֆիլմը արտադրվել է Ժանգ Յիբեյի և աստեղեր ՝ Քրիսի և Լյու Ի Ֆեյը։ Ֆիլմի նկարահանումները սկսվել են 2015 թվականի ապրիլին Շանհայում։ Չնայած այս ֆիլմը ոչ մի կապ չունի, բայց այն համարվում է 2013 թվականին նկարահանված «Այնքան երիտասարդ» երիտասարդական սիրային պատմության շարունակությունը, և առաջին անգամ Չինաստանում ցուցադրվել է 2016 թվականի հուլիսի 8- ին։

## Սյուժե

Պատմությունը սկսվում է ավագ դպրոցում։ Սու Յու Ջինը (Լյու Ի Ֆեյ) տարածաշրջանային քաղաքի դպրոցի ուսանող է, և բոլոր դրամական միջոցները օգտագործելով տեղափոխվում է այնտեղից, իսկ այդ ընթացքում հարուստ ժառանգ Չեն ԺԵնը համարվում է իր դպրոցի աստղը։ Չեն Ժենը սիրահավում է նրան և սկսում է հոգ տանել նրա մասին քոլեջում սովորելու ընթացքում, չնայած նրան, որ սովորում էին տարբեր քաղաքներում։ Չեն Ժենը ի վերջո հաջողության է հասնում հետապնդելով Սու Յու Ջինին, ով այս անգամ ստիպեց իր սրտին հետևել իրենց, հասկանալով, որ իրենց երջանկության ճանապարհին շատ դժվարություններ են սպասվում։ Շուտով, նրանք լողում են երջանկության մեջ, իսկ հետագայում, համալսարանը ավարտելուց հետո սկսում են միասին ապրել։ Սակայն, դպրոց ավարտելուց երկու տարի անց իրականությունը հասնում է նրանց։ Նրանց լիովին տարբեր անհատականությունները և ընտանիքի հանդեպ ունեցած հակասական մտածելակերպը նշանակում էր, որ նրանց հարաբերությունները սկզբիցել անհավասար են եղել։ Նրանց միմյանց մասին չասված ակնկալիքները և առօրյա կյանքի բոլոր թյուրիմացությունները ստիպեցին նրանց բաժանվել իրարից։

Մի քանի տարի անց, նրանք երկուսնել ունեն հաջողություններ կարիերայում, և ի վերջո ապրում են նույն թաղամասում, որի պատճառով նրանք կրկին հանդիպում են և խճճվում միմյանց կյանքերի մեջ կրկին։ Նրանք երկուսնել փորձում են շարժվել առաջ տարբեր հարաբերություններով, բայց դրանք ավարտվում են անհաջողությամբ։ Երբ Սու Յու Ջինը կորցնում է իր մորը, ով քաղցկեղով հիվանդ էր, Չեն Ժենը միակն էր, ով կարող էր մխիթարել նրան, այդ իրադարձություններնել կարողացան կրկին միավորել նրանց։

## Դերերում
* Քրիս - Չեն ԺԵն
* Լյու Ի Ֆեյ - Սու Յուն Ջին
* Ցյաո Ժեն Լյան - Շհեն Ցզյու Ան
* Լի Մենգ - Մո Յուի Հուա
* Ցզին Շինցզյա - Չժոու Ցզի
* Լի Ցին - Մենգ Սյուե
* Հաո Շաովեն - Սունգ Մինգ

## Շահույթ
Ֆիլմը հավաքել է 336.6 միլիոն Չինաստանում։

## Ծանոթագրություններ

## Արտաքին հղումներ
* 

Կատեգորիա:2010-ականների ռոմանտիկ դրամա ֆիլմեր
Կատեգորիա:2016 ֆիլմեր
Կատեգորիա:Մանդարին լեզվով ֆիլմեր
Կատեգորիա:Չինական ֆիլմեր
Սուրբ Նշան եկեղեցու գերեզմանոց (Թբիլիսի)

[մինի|աջից|300px|[Թբիլիսիի Սուրբ Նշան հայկական եկեղեցին]]
[մինի|աջից|300px|[Թբիլիսիի Սուրբ Նշան հայկական եկեղեցու գերեզմանոցի պահպանված հատված]]
**Սուրբ Նշան եկեղեցու գերեզմանոց**, հայկական գերեզմանոց Վրաստանի մայրաքաղաք Թբիլիսիի Սուրբ Նշան հայկական եկեղեցու հյուսիսարևմտյան կողմում։

Գերեզմանոցում ամփոփվել են հայազգի մշակութային, հասարակական, քաղաքական, պետական, հոգևոր ականավոր գործիչներ։ Վրաստանի խորհրդայնացումից հետո և հատկապես Վրաստանի հետանկախացման շրջանում մինչ օրս գերեզմանոցը վրացական պետական կառույցների և վրաց ուղղափառ եկեղեցու ներկայացուցիչների կողմից ենթարկվել է «անհարգալից» վերաբերմունքի, ինչի հետևանքով այն այսօր հիշեցնում է մի քանի երևացող ու քայքայված տապանաքարերից, ինչպես նաև կոտրված ու վնասված երկու մահարձանից կազմված տարածք։

1970-ական թվականներին եկեղեցու հյուսիսային հատվածում գտնվող տապանաքարերի մեծ մասն ասֆալտապատվել է։ Տեսանելի են մնացել միայն սակավաթիվ այն տապանաքարերը, որոնց հնարավոր չէր եղել ասֆալտապատել փոքր-ինչ բարձր լինելու պատճառով։ Բացի տապանաքարերից, գերեզմանոցում եղել են նաև մահարձաններ, որոնցից անմխիթար վիճակով պահպանվել են Ավետիք Փիրոյանի (1858 թ.) և Բարսեղ Մեղվինյանցի (1894 թ.) հուշարձանները։ Այստեղ են ամփոփվել Աբիսողոմյանց, Բեգթաբեկյանց, Մեղվինյանց, Փիրոյանց տոհմերի հանգուցյալները։

1868 թվականին գերեզմանոցում է ամփոփվել 1860-1861 և 1865-1866 թվականներին Թիֆլիսի քաղաքագլխի պաշտոնը վարած Սողոմոն Զաքարյան Աբիսողոմյանցը, Նրա տապանաքարը տեղում պահպանված տեսանելի արձանագիր քարերի թվում չէ։

1880 թվականին գերեզմանոցում ամփոփվել է փոխգնդապետ Ավրիան Միքայելյան Ենիկոլոպյանցը, ում տապանաքարը նույնպես տեղում չէ։

## Գերեզմանաքարեր
Ստորև ներկայացվում է Սուրբ Նշան եկեղեցու գերեզմանոցում ամփոփված մարդկանց ոչ ամբողջական ցանկը, որոնց մասին առկա են որոշակի տեղեկատվություն.

**.**
**.**
**.**

## Ծանոթագրություններ

	

Կատեգորիա:Թբիլիսիի Սուրբ Նշան եկեղեցու գերեզմանոց
Կատեգորիա:Թբիլիսիի գերեզմանատներ
Ֆաթմա Ալիյե Թոփուզ

**Ֆաթմա Ալիյե Թոփուզ** (; ), թուրք գրող, բանաստեղծուհի, վիպասան և սյունակագիր։ Ակտիվորեն պայքարել է Թուրքիայում սեռական հավասարության հաստատման համար։ Ֆաթմա Ալիյե Թոփազը համարվում է առաջին կին վիպասանը, ոչ միայն Թուրքիայում, այլև իսլամական ողջ աշխարհում։

## Կենսագրություն
Ֆաթմա Ալիյե Թոփուզը ծնվել է 1862 թվականի հոկտեմբերի 9-ին Կոստանդնուպոլսում։
Ֆաթման գրական ասպարեզ է մուտք գործել 1889 թվականին՝ ֆրանսերենից թուրքերեն թարգմանելով Ժորջ Օնիեթի «Կամքը» վեպը։ Գիրքը հրատարակվել է նոր «Իմաստը» անվամբ։ Ֆաթման գիրքը թարգմանել է «Լեդի» կեղծանվամբ ()՝ ամուսնու նախնական համաձայնությամբ։ Գրքի թարգմանությունը հիացրել է թուրք գրող Ահմեդ Միդհաթին՝ հատուկ հոդված գրելով իր «Ճշմարտության թարգմանիչ» թերթում։

1894 թվականին Ֆաթման դարձել է համահեղինակ Ահմեդ Միդհաթի հետ՝ «Երազանք և իրականություն» ստեղծագործության գրման ժամանակ։ Նա նկարագրել է գլխավոր հերոսուհու գործողությունները, այն դեպքում, երբ Ահմեդը նկարագրել է գլխավոր հերոսի գործողությունները։ Վեպի հեղինակները հանդես են եկել «Կին և Ահմեդ Միդհաթ» կեղծանվամբ։ Այն գրելուց հետո, երկու հեղինակները երկարատև նամակագրություն են վարել, որոնք հետագայում հրատարակվել են։

1892 թվականին Ֆաթման գրել է իր առաջին վեպը՝ «Օգտակար տեղեկատվություն»։ Սա նրա առաջին գործն էր, որտեղ հեղինակը հանդես է եկել իր իրական անուն- ազգանունով։ Վեպում նա հերքեց այն փաստը, որ կինը չի կարող մոռանալ իր առաջին սերը։ Սա առաջին վեպն էր Օսմանյան կայսրությունում, որը կին էր գրել։ 1908 թվականին այն վերահրատարակվել է։

Իր վեպերում Ֆաթմա Ալիյե Թոփուզը անդրադառնում է ամուսնական հարաբերությունների ներդաշնակությանը, սիրուն և սիրային կապվածությանը։ Նրա հերոսուհիներին բնորոշ է անհատականությունը և տղամարդկանցից անկախությունը։

Ֆաթմա Ալիյե Թոփուզի հռչակը էլ ավելի մեծացավ, երբ տպագրվեց գրողի և Ահմեդ Միդհաթ էֆենդիի նամակագրությունը, որը նրանք վարել են 1893 թվականին։ Նամականին վերնագրվել էր «Օտտոմանյան գրողի ծնունդը» անվամբ։

1914 թվականին Ֆաթման տպագրել է նոր գիրք՝ «Ահմեդ Ջեվդեթ փաշան և նրա ժամանակը» անվամբ, որն ուղղված էր իր հոր պաշտպանությանը՝ նրա քաղաքական ընդդիմադիրներից։ Գրքում նկարագրված էր Օսմանյան կայսրությունում տիրող վիճակը սահմանադրական երկրորդ դարաշրջանի ժամանակ։

Ֆաթմա Ալիյե Թոփուզը մահացել է 1936 թվականի հուլիսի 13-ին Ստամբուլում։

## Ծանոթագրություններ

Կատեգորիա:19-րդ դարի Օսմանյան կայսրության գրողներ
Կատեգորիա:19-րդ դարի թարգմանիչներ
Կատեգորիա:19-րդ դարի կին գրողներ
Կատեգորիա:20-րդ դարի Օսմանյան կայսրության գրողներ
Կատեգորիա:20-րդ դարի կին գրողներ
Կատեգորիա:Անձինք:Ստամբուլ
Կատեգորիա:Գրական կեղծանուններով հայտնի հեղինակներ
Կատեգորիա:Թուրք գրողներ
Կատեգորիա:Թուրք լրագրողներ
Կատեգորիա:Թուրք կին գրողներ
Կատեգորիա:Թուրք սյունակագիրներ
Կատեգորիա:Թուրք վիպասաններ
Կատեգորիա:Թուրք ֆեմինիստներ
Կատեգորիա:Իսլամական ֆեմինիզմի հետևորդներ
Կատեգորիա:Ստամբուլում ծնված գրողներ
Կատեգորիա:Օսմանյան կայսրության անձինք
Կատեգորիա:Օսմանյան կայսրության գրողներ
Կատեգորիա:Ֆեմինիստ գրողներ
Կատեգորիա:Ֆեմինիստներ
Ջվան Յուսուֆ

**Ջվան Յուսուֆ** (), շվեդ նկարիչ։ Մասնագիտացած է կերպարվեստի մեջ։ Ապրում է Լոնդոնում։

## Կենսագրություն
Ջվանի ընտանիքը գաղթել է Շվեդիա, որտեղ 2004-2006 թվականներին նա սովորել է Ստոկհոլմի Պերնբիի նկարչական դպրոցում, այնուհետև տեղափոխվում է Ստոկհոլմի Կոնստֆակի արվեստի և դիզայնի համալսարան-քոլեջ, որը 2009 թվականին ավարտելով ստանում է բակալավրի աստիճան։ 2011 թվականին ավարտում է Լոնդոնի Սուրբ Մարտինի արվեստի և դիզայնի կենտրոնական քոլեջը և ստանում մագիստրոսի աստիճան։

Յուսուֆը բազմիցս մասնակցել է արվեստի տոնավաճառների և խմբային ցուցահանդեսների։ 2013 թվականին ունեցել է 2 անհատական ցուցահանդես՝ «Painting about Sex, Flesh and Violence, lol»-ը՝ Լոնդոնի DIVUS պատկերասրահում և «High Notes»-ը՝ Ստոկհոլմի Աննա Տուլին պատկերասրահում։ 2013 թվականին մասնակցել է Թրեդնիդլ Փրայզ և «BEERS Contemporary Award for Emerging Art» ցուցահանդեսներին։ 2015 թվականին մասնակցել է «There and Back Again» խմբակային ցուցահանդեսին՝ Կոնստֆակի շրջանավարտներ Ջոզեֆ Բուլի, Պետր Դավիդչենկոյի և Նատասյա Լուչկոյի հետ։ Հյուսիսային Լոնդոնում՝ Արքուեյում գտնվող «The Bomb Factory Art Foundation»-ի համահիմնադիր անդամն է։

## Անձնական կյանք
Ջվան Յուսուֆը ծնվել է Սիրիայում։ Հայրը քուրդ է, մայրը՝ հայ։ Բացահայտ գեյ է։ 2016 թվականի ապրիլին Սան Պաուլոյում ընթացող «amfAR, The Foundation for AIDS Research»-ի տոնախմբությանը հանրայնորեն հայտարարեց պուերտոռիկացի երգիչ Ռիկի Մարտինի հետ իր կապի մասին։ 2018 թվականի հունվարին Ռիկի Մարտինը հայտարարել է, որ նրանք պաշտոնապես ամուսնացել են։

## Մրցանակներ
* 2013: Threadneedle Prize, Exhibiting Artist
* 2013: BEERS Contemporary, Award for Emerging Art, Winner Painting

## Ծանոթագրություններ

## Արտաքին հղումներ
* Ջվան Յուսուֆի պաշտոնական կայքը

Կատեգորիա:Շվեդ նկարիչներ
Պարիկիա

**Պարիկիա** կամ **Պարոս** (), նավահանգստային քաղաք Հունաստանի Կիկլադյան կղզիների մաս կազմող Պարոս կղզու վրա։

Պարիկիան հանդիսանում է կարևոր տրանսպորտային կենտրոն, որը լաստանավային ծովայի ուղիներով կապված է մայրաքաղաք Աթենքի, ինչպես նաև Հերակլիոնի և այլ կղզիային քաղաքների՝ Օյայի, Միկոնոսի, Սանտորինիի հետ։

## Աշխարհագրություն
Պարիկիան տեղակայված է Կիկլադների մաս կազմող Պարոս կղզու արևմտյան ափին՝ Հունաստանի հարավարևելյան հատվածում։

Այն խոշոր զբոսաշրջային կենտրոն է։ Այստեղ կա անտիկ եկեղեցի, փոքրիկ առևտրային խանութներ և հողմաղացներ։ Պարոսը հայտնի է նաև իր վառ գիշերային կյանքով։

Քաղաքի շինությունները կառուցված են կիկլադյան ճարտարապետական ոճով։ Դրանք գլխավորապես ունեն սպիտակ պատեր, կապույտ պատեր և շրջանաձև պատուհաններ։ Ծովից փոքր-ինչ հեռու պահպանվել են ամրոցի ավերակներ, որն ամբողջովին կառուցված է եղել մարմարից։

## Բնակչություն
Ըստ 2001 թվականի մարդահամարի տվյալների՝ Պարիկիայի բնակչությունը կազմում է 4522 մարդ։ Քաղաքի բնակիչները հույներն են։

## Տես նաև
* Միկոնոս (քաղաք)

## Ծանոթագրություններ

Կատեգորիա:Հունաստանի Միջերկրական ծովի նավահանգստային քաղաքներ
Կատեգորիա:Հունաստանի քաղաքներ
Ռոբերտ Մանուկյան (ռեժիսոր)

**Ռոբերտ Ասքանազի Մանուկյան** (հուլիսի 1, 1964), հայ ռեժիսոր, դերասան։

## Կենսագրություն
Ռոբերտ Մանուկյանը ծնվել է 1964 թվականի հուլիսի 1-ին։ Սովորել է Թբիլիսիի Շ․ Ռուսթավելու անվան կինոյի և թատրոնի ինստիտուտը, Մոսկվայի գեղարվեստական ակադեմիական թատրոնի դպրոց-ստուդիայում (Վալերի Ֆոկինի արվեստանոց)։ Մինչև 2013 թվականը եղել է Մոսկվայի կինոդերասանի պետական թատրոնի գլխավոր ռեժիսորը։

## Բեմադրություններ

## Ֆիլմագրություն
### Դերերը կինոյում

### Ռեժիսոր

## Ծանոթագրություններ

## Արտաքին հղումներ
* 

Կատեգորիա:Հայ դերասաններ
Կատեգորիա:Հայ կինոռեժիսորներ
Կատեգորիա:Հայ ռեժիսորներ
Սլավա Սարգսյան (մարզական մեկնաբան)

**Սլավա Գևորգի Սարգսյան** (), հայ սպորտային մեկնաբան։ Հայաստանի Հանրապետության ֆիզիկական կուլտուրայի և սպորտի վաստակավոր գործիչ (2021)։

## Կենսագրություն
Սլավա Սարգսյանը ծնվել է 1948 թվականին Թբիլիսիում։ Սովորել է Թբիլիսիի թիվ 79 միջնակարգ դպրոցում։ 1972 թվականից մեկնաբանել է «Արարատ» ֆուտբոլային ակումբի խաղերը։ 1975 թվականին տեղափոխվել է Երևան։ 1986 թվականին ավարտել է Երևանի ֆիզիկական կուլտուրայի պետական ինստիտուտը` ֆուտբոլի մարզիչի մասնագիտությամբ։ 1975-1986 թվականներին եղել է Հայաստանի ֆուտբոլի հանրապետական դպրոցի մարզիչ, 1986-1992 թվականներին` Սպորտկոմիտեի ֆուտբոլի բաժնի պետի տեղակալ, 1992-1995 թվականներին` Հայաստանի ֆուտբոլի ֆեդերացիայի առաջին փոխնախագահ։ 1995 թվականից աշխատում է Հայաստանի հանրային հեռուստաընկերությունում` որպես մարզական հաղորդումների գլխավոր խմբագիր։ Միաժամանակ մեկնաբանում է տարբեր մարզաձևերի համաշխարհային, հանրապետական, օլիմպիական և այլ առաջնություններ։

## Անդամակցություն
* ԽՍՀՄ ժուռնալիստների միության անդամ, 1985
* Հայաստանի ժուռնալիստների միության անդամ, 1992

## Պարգևներ
* ՀՀ ֆիզկուլտուրայի վաստակավոր աշխատող, 1998
* ՀՀ նախագահի շնորհակալագիր, 2000
* ՀԱՕԿ բարձրագույն ոսկե շքանշան, 2008
* «Լավագույն մարզական մեկնաբան» մրցանակ, 2009
* Մովսես Խորենացու մեդալ, 2011
*Հայաստանի Հանրապետության ֆիզիկական կուլտուրայի և սպորտի վաստակավոր գործիչ, 2021

## Ծանոթագրություններ

Կատեգորիա:Հայ սպորտային մեկնաբաններ
Կատեգորիա:Մովսես Խորենացու մեդալակիրներ
Կատեգորիա:Հայաստանի ժուռնալիստների միության անդամներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Եղիշե Պետրոսյան (երաժիշտ)

**Եղիշե Արտյոմի Պետրոսյան** (), հայ կիթառահար, երգիչ, երգահան։

## Կենսագրություն
Եղիշե Պետրոսյանը ծնվել է 1955 թվականին Երևանում։ 1972-1981 թվականներին սովորել է Երևանի պոլիտեխնիկական ինստիտուտում, 1975-1977 թվականներին ծառայել է Սովետական բանակում։ 1984-1986 թվականներին՝ ուսումը շարունակել է Մոսկվայի արվեստի համալսարանի կոմպոզիցիայի ֆակուլտետում։ 1969 թվականին եղել է «Արձագանք» խմբի, 1990 թվականին՝ Արձագանք ստուդիայի հիմնադիրներից։ 1992 թվականին երգիչ, երգահան Արտավազդ Բայաթյանի հետ հիմնադրել է «Արձագանք» պրոդյուսերական կենտրոնը, 1996 թվականին՝ «Արձագանք» ռադիոկայանը (2003 թվականին ռադիոկայանն արժանացել է «Լավագույն ժամանցային ռադիոկայան» մրցանակին)։ 1999-2004 թվականներին եղել է «Արձագանք շոու» ամենամյա նախագծի, ինչպես նաև «Պրեմիերա» հեռուստանախագծի հեղինակը։ Հյուրախաղերով հանդես է եկել Հայաստանի և ԽՍՀՄ բազմաթիվ քաղաքներում, Եվրոպայում, ԱՄՆ-ում, մասնակցել բազմաթիվ միջազգային երաժշտական փառատոների։

## Մրցանակներ
* «Ոսկե կամերտոն, 1984
* «Ընկեր երգ», 1985 
* «Ասուպ», 1994 
* «Կռունկ» համահայկական երգի մրցույթ-փառատոնի հաղթող և դիպլոմակիր (Արտավազդ Բայաթյանի հետ), 2000-2002

## Ծանոթագրություններ

Կատեգորիա:Հայ երաժիշտներ
Կատեգորիա:Հայ երգահաններ
Կատեգորիա:Հայ երգիչներ
Կատեգորիա:Հայ կիթառահարներ
Ալեքսանդր Մարության

**Ալեքսանդր Նիկոլայի Մարության** (), հայ ռեժիսոր, դրամատուրգ, սցենարիստ։ Ռուսաստանի կինեմատոգրաֆիստների միության և կինոռեժիսորների գիլդիայի անդամ։

## Կենսագրություն
Ալեքսանդր Մարությանը ծնվել է 1946 թվականի նոյեմբերի 16-ին։ 1969 թվականին ավարտել է Երևանի պետական համալսարանի ֆիզիկայի ֆակուլտետը։ 1977 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի (ՎԳԻԿ) ռեժիսուրայի ֆակուլտետը։

2003-2005 թվականներին ղեկավարել է ГИТР կինոյի և հեռուստատեսության ինստիտուտը։ 2008 թվականից Մոսկվայի մշակույթի պետական ինստիտուտի հեռուստատեսային ռեժիսուրայի և դրամատուրգիայի ամբիոնի դոցենտ։

## Ֆիլմագրություն
### Ռեժիսոր

### Սցենարիստ

## Ծանոթագրություններ

Կատեգորիա:Հայ կինոռեժիսորներ
Կատեգորիա:Հայ սցենարիստներ
Կատեգորիա:Հայ դրամատուրգներ
Կատեգորիա:ԵՊՀ շրջանավարտներ
Կատեգորիա:ՎԳԻԿ-ի շրջանավարտներ
Նորայր Սարգսյան

**Նորայր Սարգսյան** (), հայ բեմադրիչ։ ՀԽՍՀ արվեստի վաստակավոր գործիչ (1976)։

## Կենսագրություն
Նորայր Սարգսյանը ծնվել է 1936 թվականին Երևանում։ Որպես դերասան 9 տարեկան հասակից հանդես է եկել Երևանի Պատանի հանդիսատեսի թատրոնում։ Սովորել է Երևանի գեղարվեստա-թատերական ինստիտուտի ռեժիսորական ֆակուլտետում (Վարդան Աճեմյանի արվեստանոց)։ Ուսմանը զուգահեռ շարունակել է աշխատել թատրոնում, որտեղ բեմադրել է Ազատ Շահինյանի «Իմ սիրելի փոքրիկը», Ե. Շվարցի «Սովորական հրաշք», Ֆոնվիզինի «Տհասը» (ՀԽՍՀ Պետական մրցանակ) և այլն։

## Բեմադրություններ
Հայաստանի թատրոններում բեմադրել է ավելի քան 40 ներկայացումներ։ 1968 թվականից եղել է Երևանի դրամատիկական թատրոնի ստեղծման ակունքներում և Հրաչյա Ղափլանյանի հետ միասին բեմադրել է մի շարք ներկայացումներ` Գևորգ Արշակյանի «Այս աշխարհի փոքրերը», Գ. Յախշանի «Եղբայրները», Պերճ Զեյթունցյանի «Ամենատխուր մարդը» (ՀԽՍՀ Պետական մրցանակ) և այլն։ Եղել է Հայաստանի կառավարական համերգների բեմադրիչը։

### Գաբրիել Սունդուկյանի անվան ազգային ակադեմիական թատրոն
Պիեսներ է բեմադրել նաև Երևանի Գաբրիել Սունդուկյանի անվան ազգային ակադեմիական թատրոնում`
* Ա.Արբուզովի «Դաժան խաղեր»
* Գ.Սունդուկյանի «Քանդած օջախ»
* Աբդուլինի «13-րդ նախագահը»
### Ալեքսանդր Սպենդիարյանի անվան օպերայի և բալետի պետական թատրոն
* Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնում բեմադրել է`
* Տիգրան Չուխաճյանի «Արշակ Երկրորդ»
* Ստեփան Ջրբաշյանի «Գիքոր»
* Պյոտր Չայկովսկու «Իոլանտա»
* Պուչինիի «Բոհեմա»
* Վերդիի «Տրուբադուր»

## Պարգևներ
* ՀԽՍՀ Պետական մրցանակ
* ՀԽՍՀ արվեստի վաստակավոր գործիչ, 1976

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:ՀԽՍՀ արվեստի վաստակավոր գործիչներ
Կատեգորիա:ՀԽՍՀ պետական մրցանակի դափնեկիրներ
Կատեգորիա:Հայ բեմադրիչներ
Ավետիք Հակոբյան

**Ավետիք Հակոբյան** (, հայտնի է նաև «Հավետ» անունով), հայ նկարիչ։ Հայաստանի նկարիչների միության անդամ (1974):

## Կենսագրություն
Ավետիք Հակոբյանը ծնվել է 1944 թվականին Երևանում։ Ավարտել է Երևանի գեղարվեստա-թատերական ինստիտուտը։ Դասավանդում է Երևանի Խաչատուր Աբովյանի անվան պետական մանկավարժական համալսարանում, պրոֆեսոր է։ 1964 թվականից մասնակցել է հանրապետական և միջազգային ցուցահանդեսների։
Միջազգային ցուցահանդեսների է մասնակցել Ֆրանսիայում, Դանիայում, Բուլղարիայում, Գերմանիայում, Բալթյան երկրներում և այլուր։ Աշխատանքները գտնվում են Հայաստանի տարբեր թանգարաններում, Մոսկվայի պետական թանգարանում, մասնավոր հավաքածուներում։

## Ստեղծագործություններ
* «Ինքնադիմանկար», 1970, 2007
* «Երանություն», 1983
* «Բնանկար», 1989
* «Սարի թաղ», 1994
* «Իրիկնադեմ», 1995
* «Ուշ ամառ», 1997
* «Բաց պատուհաններ», 1997
* «Մինաս…», 1997
* «Երկրաշարժ», 1998
* «Նատյուրմորտ», 2007
* «Սպասում», 2007
* «Բնորդուհի», 2007
* «Անավարտ երաժշտություն», 2011
* «Միայնակը» (2012
* «Մայրիկ» (2012
* «Վահան Տերյան», 2012
* «Աստղիկ», 2012
* «Կոմպոզիցիա», 2013

## Մրցանակներ
* Արծաթե մեդալ, 1965
* ԽՍՀՄ նկարիչների միության և մշակույթի նախարարության 1-ին մրցանակ, 1976

## Ծանոթագրություններ

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայ նկարիչներ
Կատեգորիա:Հայաստանի նկարիչների միության անդամներ
Շուշաննա Թովմասյան

**Շուշաննա Սաղաթելի Թովմասյան** (նոյեմբերի 14, 1992, Ծաղկաձոր, Հրազդանի շրջան, Հայաստան), հայ դերասանուհի, հաղորդավարուհի։

## Կենսագրություն
Ծնվել է է 1992 թ. նոյեմբերի 14-ին, Հայաստանի Ծաղկաձոր քաղաքում։ Ավարտել է Արիսյանի անվան միջնակարգ դպրոցը։ 2007-08 թթ սովորել է Հայաստանի երգի պետական թատրոնի հաղորդավարության բաժնում, 2011 թ.՝ Ա. Աբելյանի ղեկավարած «Առաջին պրոֆեսիոնալ» դերասանական ստուդիայում։ 2010 թ. ընդունվել է Երևանի Խ.Աբովյանի անվան պետական մանկավարժական համալսարանի կուլտուրայի ֆակուլտետի մասսայական հանդիսությունների և ռեժիսուրայի բաժին։ 2012 թ-ից բարձրագույն ուսումը շարունակել է Երևանի թատրոնի և կինոյի պետական ինստիտուտի հեռուստառեժիսուրայի բաժնում։ 2011-13 թթ նկարահանվել է «Արմենիա» հեռուստաընկերության «Դժվար ապրուստ» հեռուստասերիալում, 2013-15 թթ՝ «Տնփեսա» հումորային հեռուստանախագծում։ 2015 թ. «Թատրոն 32»-ում մարմնավորել է Կարմիր գլխարկին՝ «Կարմիր գլխարկ» մանկական ներկայացման մեջ։ Նկարահանվել է «Երանի» հեռուստասերիալում։

## Ֆիլմագրություն

## Ծանոթագրություններ

Կատեգորիա:Հայ դերասանուհիներ
Ուրախ բաժակակիցը (նկար)

**«Ուրախ բաժակակիցը»** (), հոլանդացի նկարիչ, հոլանդական արվեստի ներկայացուցիչ, դիմանկարի ժանրի վարպետ Ֆրանս Հալսի նկարը։ Կտավը հեղինակը վրձնել է 1627-1628 թվականներին։ Յուղաներկով կտավի չափերն են 81 × 66,5 սմ։ Այսօր «Ուրախ բաժակակիցը» ստեղծագործությունը պահպանվում և ցուցադրվում է Ամստերդամի Պետական թանգարանում։

## Սյուժե
«Ուրախ բաժակակիցը» ստեղծագործության մեջ պատկերված է պճնամոլաբար հանդերձավորված երջանիկ մի տղամարդ։ Վերջինս դիտում է հանդիսատեսին և նրանց է առաջարկում ահյակ ձեռքի գավաթը, իսկ աջ ձեռքով ողջունելու ժեստ է կատարում։

## Մեկնաբանություն
Տասնիններորդ դարի սկզբին նկարում պատկերված տղամարդուն համարում էին հառլեմցի կապիտան Ռիպերդին։ Սակայն, ըստ ամենայնի, նկարը ստեղծվել է որպես այլաբանություն։ Հնարավոր է, որ այն քաղաքական ենթատեքստ նույնպես պարունակում է։ Նիդերլանդական Մորից Օրանսկու մեդալը, որով զարդարված է տղամարդու հանդերանքը, խորհրդանշում է այն փաստը, որ ցանկանում էին հանրապետությունը վերածել միապետության։

## Ոճ
«Ուրախ բաժակակիցը» ստեղծագործության գլխավոր հերոսի՝ պճնամոլ տղամարդու հագուստը, որը կատարված է ոսկեգույն երանգավորումով, բնորոշ է 1630-ական թվականների Ֆրանս Հալսի արվեստին։ Խոշոր վրձնահարվածները, ըստ մի շարք հետազոտողների, ենթադրում են իմպրեսիոնիզմի տարրերի պարունակությունը։

## Քննադատություն
Ամստերդամի Պետական թանգարանի առաջին տնօերենը՝ Կորնելիսը Ապստոլը «Ուրախ բաժակակիցը» կտավը համարել է «Ֆրանս Հալսի լավագույն ստեղծագործություններից մեկը» (), սակայն այն գնահատել է ընդամենը 600 գուլդեն։

«Ուրախ բաժակակիցը» ստեղծագործությունը մի քանի անգամ հիշատակվել է արվեստի զանազան ուղղություններում։

## Ծանոթագրություններ

## Գրականություն
* Kunst-Epochen, Band 8, Barock. Von Sabine Burbaum, Philipp Reclam jun. Stuttgart 2003.
* Hugh Honour - John Fleming, Weltgeschichte der Kunst, deutsche Ausgabe Prestel-Verlag München 1985.
* Hermann Bauer, Barock in den Niederlanden. Die Malerei der Niederlande im 17. Jahrhundert. In: Malerei des Barock, hrsg. von Ingo F. Walther, Benedikt Taschen-Verlag 1997.
* Kunst: die Geschichte ihrer Funktionen/hrsg. von Werner Busch und Peter Schmoock.- Weinheim, Berlin, 1987

## Արտաքին հղումներ
* Het schilderij op de website van het Rijksmuseum
* Het portret op Kunstkennis.nl 
* Hals en ''De vrolijke drinker'' op Kunstbus.nl 

Կատեգորիա:1627 նկարներ
Կատեգորիա:1628 նկարներ
Կատեգորիա:Ամստերդամի պետական թանգարանի նկարներ
Կատեգորիա:Դիմանկարներ
Կատեգորիա:Նիդերլանդների արվեստ
Կատեգորիա:Ֆրանս Հալսի նկարներ
Վսևոլոդ Գարշին

**Վսևոլոդ Միխայլովիչ Գարշին** (, ), ռուս գրող, 1877 թվականին կամավոր մասնակցել է ռուս-թուրքական պատերազմին և ստացած տպավորությունները արտահայտել «Չորս օր» (1877), «Վախկոտը» (1879), «Շարքային Իվանովի հիշողություններից» (1883) պատմվածքներում։ Հայտնի են Գարշինի «Հանդիպում» (1879), «Նկարիչներ» (1879) պատմվածքները և 
«Կարմիր ծաղիկ» վիպակները։ Նա պատմվածքի մեծ վարպետ է։ Նրա երկերին հատուկ են հուզականությունն ու դրամատիկական լարվածությունը։

## Կենսագրություն

Գարշինները հին ազնվականական տոհմ են` ըստ ավանդության սերված Գորշիներից (կամ Գարշիներ) Իվան III-ի ժամանակ։ Մանկությունն անցկացրել է ռազմական միջավայրում (հայրը` Միխայիլ Եգորովիչ Գարշինը (1817—1870) սպա էր), իսկ մայրը հետաքրքրվում էր գրականությամբ և քաղաքականությամբ, ազատ տիրապետում էր գերմաներեն և ֆրանսերեն լեզուներին և հսկայական ազդեցություն է ունեցել որդու վրա։ Գարշինի դաստիարակը եղել է Պ. Վ. Զավադսկին` 1860-ական թվականների հեղափոխական գործիչը, որի հետ հետագայում հեռացել է նրա մայրը։ Այս ընտանեկան դրաման ծանր է անդրադարձել նրա առողջության և աշխարհազգացողության վրա։

1864 թվականին Գարշինը սովորել է Սանկտ Պետերբուրգի 7-րդ գիմնազիայում։ 1872 թվականին կրթություն է ստացել ռեալական դպրոցում։ 1874 թվականին Գարշինը ավարտել է ուսումնարանը և ընդունվել Սանկտ Պետերբուրգի Պետական լեռնային ինստիտուտը, բայց չի ավարտել։ 
1877—1878 թվականի ռուս-թուրքական պատերազմը Օսմանյան Թուրքիայի դեմ նրան կտրում է պարապմունքներից։ Նա վիրավորվում է ոտքից։ Պատերազմից հետո սպայի աստիճան է ստանում և պաշտոնաթող լինում։ 
Մանուկ հասակից Գարշինը ծայրաստիճան նյարդային էր և տպավորվող։ Հետագայում նա տառապում է նյարդային լարվածությունից և 33 տարեկան հասակում ինքնասպան է լինում` իրեն նետելով աստիճանավանդակից (ցած նետվելը եղել է ոչ մեծ բարձրությունից, մահը վրա է հասել մի քանի օր անց)։

## Ծանոթագրություններ

Կատեգորիա:Անձինք այբբենական կարգով
Կատեգորիա:Ռուս գրողներ
Կատեգորիա:Ինքնասպան գրողներ
Կատեգորիա:Ռուս գրաքննադատներ
Կատեգորիա:Ռուս բանաստեղծներ
Կատեգորիա:Բանաստեղծներ այբբենական կարգով
Արմենակ Նազիկյան

**Արմենակ Դավիթի Նազիկյան** (մարտի 16, 1962, Բոլշիե Սալի, Ռոստովի մարզ, ՌԴ), հայազգի ռուս կինոռեժիսոր, դերասան։

## Կենսագրություն
Արմենակ Նազիկյանը ծնվել է 1962 թվականի մարտի 16-ին Ռուսաստանի Բոլշիե Սալի գյուղում։ 1989 թվականին ավարտել է Լենինգրադի թատրոնի, երաժշտության և կինեմատոգրաֆիայի պետական ինստիտուտը (Զինովի Կորոգոդսկու դասարան)։

1992-2005 թվականներին եղել է Սանկտ Պետերբուրգի Նիկոլայ Ակիմովի անվան կոմեդիայի ակադեմիական թատրոնի դերասան։

Ռեժիսորական առաջին աշխատանքը կինոյում 2003 թվականին նկարահանած «Շտապ նավափոխադրաբեռ» ֆիլմն է։

## Դերերը թատրոնում

## Ֆիլմագրություն
### Դերերը կինոյում

### Ռեժիսոր

## Ծանոթագրություններ

Կատեգորիա:Հայ դերասաններ
Կատեգորիա:Հայ կինոռեժիսորներ
Կատեգորիա:Ռուս դերասաններ
Կատեգորիա:Ռուս կինոռեժիսորներ
Սելյալանդսֆոսս

**Սելյալանդսֆոսս**, հայտնի ջրվեժ Իսլանդիայում։ Սելյալանդսֆոսսը գտնվում է Իսլանդիայի հարավային մասում՝ մայրուղի 1-ի վրա, որը տանում է դեպի Տոուրսմյորկ () 249 մայրուղի։ Ջրվեժն Իսլանդիայի բնական հրաշալիքներից մեկն է։ Բարձրությունը կազմում է 60 մետր (197 ֆուտ) և այն Սելջալանդ գետի մի մասն է, որը առաջանում է Էյաֆյաթլայոքուլ () հրաբխային սառցադաշտից։ Այս ջրվեժի հետաքրքրություններից մեկն այն է, որ այցելուները կարող են քայլել նրա հետևում գտնվող քարայրով և դիտել ջրվեժը բոլոր կողմերից։

## Մշակույթ
Այն կարելի հանդիպել «Ես ցույց կտամ քեզ» () երգի պաշտոնական տեսահոլովակում, որտեղ պատկերված են հարավային Իսլանդիայի ծովալճակները և գետերը, որոնց թվում է նաև Սելյալանդսֆոսսը։

## Պատկերասրահ

Պատկեր:Seljalandsfoss, Suðurland, Islandia, 2014-08-16, DD 207-209 HDR.JPG|Սելյալանդսֆոսս
Պատկեր:Seljalandsfoss, Suðurland, Islandia, 2014-08-16, DD 189-191 HDR.JPG|Կողապատկեր
Պատկեր:Iceland Seljandsfoss 2006.jpg
Պատկեր:Seljalandsfoss près.jpg
Պատկեր:Seljalandsfoss.jpg
Պատկեր:Seljalandsfoss front.jpg
Պատկեր:Selalyandefoss 2.jpg 


## Ծանոթագրություններ

## Արտաքին հղումներ
* More information and photos about Seljalandsfoss on Hit Iceland 
* Seljalandsfoss at the IMDb
* Seljalandsfoss panoramic virtual tour 

Կատեգորիա:Իսլանդիայի ջրվեժներ
Կատեգորիա:Իսլանդիայի տեսարժան վայրեր
Կարեն Հովհաննիսյան (ռեժիսոր)

**Կարեն Լևոնի Հովհաննիսյան** (), հայ ռեժիսոր, պրոդյուսեր։

## Կենսագրություն
Կարեն Հովհաննիսյանը ծնվել է 1978 թվականի հունիսի 26-ին Գյումրիում։ Երևանում հաճախել է հեռուստառեժիսուրայի դասընթացների։ Նկարահանել է «Դռները դեպի քեզ» կարճամետրաժ ֆիլմը։ Մոսկվայում սովորել է Ռուսաստանի հումանիտար գիտությունների պետական համալսարանում (Յուրի Գրիմովի արվեստանոց)։ Որպես երկրորդ ռեժիսոր և մոնտաժի ռեժիսոր աշխատել է Գրիմովի հետ, մասնակցել մի քանի երաժշտական տեսահոլովակների ստեղծմանը, մասնավորապես՝ «Հավաքորդը» ֆիլմի հոլովակի հեղինակն է։ 2003 թվականից աշխատել է «Ցենտրալ Պարտներշիփ» ընկերությունում որպես մոնտաժի ռեժիսոր։ Որպես ռեժիսոր առաջին նկարահանած ֆիլմը «Ես մնում եմ» ֆիլմն է։

## Ֆիլմագրություն
### Ռեժիսոր

### Պրոդյուսեր

## Ծանոթագրություններ

## Արտաքին հղումներ
* 

Կատեգորիա:Գյումրի քաղաքում ծնվածներ
Կատեգորիա:Հայ դերասաններ
Կատեգորիա:Հայ կինոռեժիսորներ
Կատեգորիա:Հայ պրոդյուսերներ
Կատեգորիա:Ռուս դերասաններ
Սա մենք ենք (հեռուստասերիալ)

**«Սա մենք ենք»** (), ամերիկյան կատակերգական-դրամատիկ հեռուստասերիալ է՝ ստեղծված Դեն Ֆոգելմանի կողմից։ Հեռուստասերիալը մեկնարակել է 2016 թ. սեպտեմբերի 20-ին NBC հեռուստաալիքով։ Նկարահանումները տեղի են ունենում Լոս Անջելեսում։ Հեռուստասերիալը և դերասանական կազմը առաջադրվել են Ոսկե գլոբուսի, Էմմիի, մի շարք հեղինակավոր կինո և հեռուստամրցանակների «Լավագույն հեռուստադրամա», «Լավագույն դերասան», «Երկրորդ պլանի լավագույն դերասան/դերասանուհի» և այլ անվանակարգերում։ Քննդատների կողմից արժանացել է դրական արձագանքի։

Հեռուստասերիալը ընտանեկան կյանքի և այն մարդկանց հարաբերությունների մասին է, որոնք ծնվել են միևնույն օրը և ունեն որոշ նմանություններ ու առանձնահատկություններ։ 2016 թ.-ի սեպտեմբերի 27-ին NBC-ին երկարացրեց հեռուստասերիալը ամբողջական եթերաշրջանով՝ բաղկացած 18 սերիայից։ 2017 թ.-ի հունվարին հայտարարվեց ևս երկու եթերաշրջանների մասին՝ յուրաքանչյուրը 18 սերիայով։ Երկրորդ եթերաշրջանը մեկնարկեց 2017 թ․ սեպտեմբերի 26-ին, երրորդի պրեմիերան կկայանա 2018 թ․ սեպտեմբերի 25-ին։

## Սյուժե
Հեռուստասերիալը Մեծ եռյակի մասին է՝ զույգ երեխաներ Քեյթի (Քրիսսի Մեթց) և Քևինի (Ջասթին Հարթլի) ու նրանց որդեգրված եղբոր՝ Ռենդալլի (Սթերլինգ Ք. Բրաուն)։ Քեյթն ու Քևինը սկզբնապես եռյակի մասն էին կազմում, սակայն երրորդ երեխան մահացած է ծնվում, և ծնողները՝ Ջեքն (Մայլո Վենտիմիլիա) ու Ռեբեկկան (Մենդի Մուր), մտադրված տուն վերադառնալ երեք երեխաների հետ, որոշում են որդեգրել մեկ այլ նորածնի՝ սևամորթ փոքրիկի, որը ծնվել էր միևնույն օրը և բերվել էր նույն հիվանդանոցն այն բանից հետո, երբ նրա կենսաբանական հայրը թողել էր տղային հրշեջ ծառայության շենքի դիմաց։

Իրադարձությունները տեղի են ունենում կերպարների անցյալում ու ներկայում. ֆլեշբեքերը՝ Փիթթսբուրգ քաղաքում, մյուսները՝ Լոս Անջելեսում, Նյու Ջերսիում և Նյու Յորքում։

## Դերասաններ և կերպարներ
* **[[Մայլո Վենտիմիլյա]]**՝ Ջեք Փիրսոն (ծնվ. 1944 թ.)
* **[[Մենդի Մուր]]**՝ Ռեբեկկա Փիրսոն (ծնվ. 1950 թ.)
* **Սթերլինգ Ք. Բրաուն**՝ Ռենդալլ Փիրսոն (ծնվ. 1980 թ.)
* **Քրիսսի Մեթց**՝ Քեյթ Փիրսոն (ծնվ. 1980 թ.)
* **[[Ջասթին Հարթլի]]**՝ Քևին Փիրսոն (ծնվ. 1980 թ.)
* **Սյուզան Քելեչի Ուոթսոն**՝ Բեթ Փիրսոն, Ռենդալլի կինը
* **Քրիս Սալլիվան**՝ Թոբի, Քեյթի ընկերը
* **Ռոն Սեփաս Ջոնս**՝ Ուիլյամ Հիլլ, Ռենդալլի կենսաբանական հայրը

thumb|կենտրոն|1100px|Դերասանական կազմը՝ (ձախից աջ) Ջոնս, Ուոթսոն, Բրաուն, Վենտիմիլիա, Մուր, Հարթլի, Մեթց, Սալլիվան

## Սերիաներ

### 1-ին եթերաշրջան


### 2-րդ եթերաշրջան


## Մրցանակներ

## Ծանոթագրություններ

Կատեգորիա:2010-ականների ամերիկյան դրամա հեռուստասերիալներ
Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Դրամա հեռուստասերիալներ
Կատեգորիա:Լոս Անջելեսը հորինվածքում